 Dhamaan arimahan waxa sii dheer Jacaylka iyo Siyaasaduba waxay wadaagan Warwar joogto ah iyo Isbadal aan saadal lahayn, maxaa yeelay labaduba waxay ku xidhan yihiin Bani-aadam dhaqan ahaan caan ku ah la Gadgadoonka Xiliyada iyo Xaaladaha hadba jira, waliba ay u dheertahay Madax-adayg iyo Luqun-taag faro badan, Yeelkeede Qofka wax jecel iyo Siyaasiguba waxay wadaagan fikir badan maxaa yeelay waxay isku dayaan inay saxaan Xisaab nololeedka 225, sababtoo ah waxay raadiyaan Raali-galinta Insaanka oo ah Hadaf aan Alle mooye cid kale xaqiijin, Ha ilaabin Aayadii Insaanka waxaan ka Abuurnay Haluuc Wax aan fadhiyin, Hadu Dhib dareemo waa Cabanaya, Quusanaya, Calaacalaya, Haduu Barwaaqo helana waa kibraya, Qooqaya, oo Xad gudbaya, mid Alle Badbaadsho mooye, Aakhirki Siyaasiga iyo Dhibanaha jacayl-ba ula dhaqan sidii Qof jiran oo Jini haleelay, Waayo Maaha mid dhago u haya wax sheega, Qaniciisuna waa Waayo aragnimada naftiisa oo qudha! 